Agrupación Guerrillera de Levante y Aragón

LAgrupación Guerrillera de Levante y Aragón (u tamién AGLA) yera una organización guerrillera antifranquista controlada per o Partido Comunista de España (PCE) y que estió activa entre los anyos 1940 y 1952. A suya prencipal zona d'actuación estioron as provincias de Cuenca, Teruel, Valencia y Castellón.

 Organización 
L'AGLA yera dividida en cuatro sectors. 
 Lo 5.eno Sector cubriba Cuenca, parti de Teruel y de Guadalachara.
 L'11.eno Sector actuaba en Cuenca, Valencia, Teruel y Castellón.
 Lo 17.eno Sector comprendeba la mayor parti d'a provincia de Teruel y Castellón.
 Lo 23.eno Sector, que actuaba en parti de Zaragoza, Tarragona, Castellón y Teruel; y que surtió d'a división d'o 17.eno sector.


Cadagún d'estes sectors yera formau per brigadas, batallons y companyías seguindo una hierarquía militar.

Os chefes de sector yeran nombraus per o chefe de l'Agrupación u per órdens venidas dende Francia u Valencia.

 Lista de chefes de sectors 
 En el 5.eno Sector, la jefatura la ocuparon Victoriano Anastasio Serrano “Capitán”, Antonio Gil “Medina”, Atilano Quintero “Tomas” y Fulgencio Jiménez “Rodolfo”.
 En el 11.eno Sector, Florián García Velasco “Grande”.
 En el 17.eno Sector, Ángel Fuertes Vidosa “Antonio”, Francisco Corredor Serrano “Pepito el Gafas” y Germán Amorrortu “Manso”.
 En el 23.eno Sector, Jesús Caellas Aymerich “Carlos”

Os campamentos variaban en a suya ubicación y construcción. Dende simples cubillars, pa pernoctar unas pocas nueiz, dica grans espacios, con construccions fixas, composadas de chabolas de trallos y zaborros cubiertos con brancas y ramiellas, proveyius de tot o necesario pa vivir meses en éls, como per eixemplo en o Campamento Escuela de Tormón.

L'AGLA feba tamién uso d'os clamaus en castellano “Puntos de Apoyo”, personas (a ormino familiars) que aduyaban a lo sostenimiento material d'a guerrilla. En muitas ocasions, lo rechimen franquista exerceba la suya represión mas agresiva contra istes "puntos de apoyo", como una forma d'enfeblir a la guerrilla: asinas en a ixarrallón de Monroyo de 1947, entre seis y ueito personas, cualques d'ellas familiars, estioron executadas sin chudicio.

 Historia 
L'AGLA encetó las suyas operacions en 1940 con a intención de forzar la caita d'o Rechimen Franquista.
L'actividat d'a guerrilla estió creixendo con lo transcurso d'as anyadas. Asinas a organización se reorganizó y pasó d'estar dividida en tres sectors a cuatro pa cubrir millor lo territorio.
Pa acotolar a guerrilla en ista parti d'a Peninsula Iberica, lo gubierno franquista d'Espanya nombró lo 28 de chulio de 1947 a Manuel Pizarro Cenjor como gubernaire  militar de Teruel, Albacete, Cuenca y Valencia.
En aviento de 1947 ye asaltau per centerars de Guardias Civils lo campamento que yera en Muela Mediana en a sierra d'Albarracín amán de Tormón y Chabaloyas. Astí s'efectuaba instrucción politica y cultural, uso de armamento y explosivos, y s'editaba El Guerrillero. Os guerrillers podioron fuyir nomás con una baixa.
En 6 de chinero de 1948 a Guardia Civil asaltó lo campamento de «Morro del Gorrino», en Salvacanyet.
Lo 7 de noviembre de 1949 a guardia civil asaltó lo campamento d'a guerrilla en Cerro Moreno, provincia de Cuenca, amortando a 12 guerrillers. Ista esferra marcó lo prencipio d'a fin de l'AGLA. Os zaguers guerrillers salioron enta Francia en 1952 en un grupo comandau per o chefe de l'11.eno sector, Florián García Velasco "Grande".

 Bibliografía 
  Secundino Serrano Maquis - Historia de la guerrilla antifranquista., Madrid: Temas de Hoy, 2001, ISBN 84-8460-103-X
  Fernanda Romeu Alfaro Más allá de la utopía: Perfil histórico de la Agrupación Guerrillera de Levante., Edicions Alfons El Magnànim, 1987.
  Fernanda Romeu Alfaro  Más allá de la utopía: Agrupación Guerrillera de Levante., Cuenca: Colección Almud, 2002, ISBN 84-8427-230-3
  Josep Sánchez Cervelló y VV.AA. Maquis: El Puño que Golpeó al Franquismo., Barcelona: Flor del Viento, 2003, ISBN 84-89644-83-7
  Mercedes Yusta Guerrilla y resistencia campesina. La resistencia armada contra el franquismo en Aragón., Zaragoza: Prensas Universitarias de Zaragoza, 2003, ISBN 84-7733-630-X
  Emencio Alcalá Ruíz Memorias de un Guerrillero - El Maquis en la Sierra de Cuenca., Cuenca, 2003, ISBN 84-86788-33-1
  David Prieto Jiménez Los Maquis en la Provincia de Cuenca., Diputación Provincial de Cuenca, 2005, ISBN 84-96025-68-3
  José Antonio Vidal Castaño La Memoria Reprimida - Historias Orales del Maquis., Universidat de Valencia, 2004, ISBN 84-370-6014-1
  Antonio Calzado Aldaria, Ricard Camil Torres Fabra Valencians sota el franquisme, Simat de la Valldigna, la Xara, 2002, ISBN 84-95213-25-7
  José Manuel Montorio Gonzalvo "Chaval" Cordillera Ibérica - Recuerdos y olvidos de un Guerrillero, Gubierno d'Aragón, 2007, ISBN 978-84-8380-073-7
  Salvador Fernández Cava Los Guerrilleros de Levante y Aragón., Cuenca Tomebamba, 2007, ISBN 978-84-923939-7-8
  José Ramón Sanchís Alfonso Maquis: Una Historia Falseada - La Agrupación Guerrillera de Levante., Gubierno d'Aragón, 2007, ISBN 978-84-8380-081-2
  Juan Hueso "Casto" Informe de Guerrillas - Desde el Valle de Arán a los Montes de Cuenca., Valencia: Germanía, 2004, ISBN 84-96147-24-X
  José Calvo SegarraLa Pastora. Del monte al mito., Editorial Antinea, 2009, ISBN 978-84-96331-61-7
  Argelio Rabadán Mora "Daniel Rabadán, "Antonio". Un guerrillero del AGLA, su entorno y sus gentes., 2012, ISBN 978-84-615-8131-3

Categoría:Historia d'Aragón
Categoría:Comunismo en Aragón
Categoría:Comunismo en o País Valenciano